“นายกฯ” สั่งดำเนินคดีเฉียบขาด ม็อบ “คณะราษฎร” ขวางขบวนเสด็จฯ ชี้หมิ่นสถาบัน-ชุมนุมไม่สงบ
"พล.อ.ประยุทธ์ จันทร์โอชา" นายกรัฐมนตรี สั่งเจ้าหน้าที่ตำรวจดำเนินคดีเฉียบขาด ม็อบ "คณะราษฎร" ขวางขบวนเสด็จฯ ชี้หมิ่นสถาบัน-ชุมนุมไม่สงบ
"พล.อ.ประยุทธ์ จันทร์โอชา" นายกรัฐมนตรี สั่งเจ้าหน้าที่ตำรวจดำเนินคดีเฉียบขาด ม็อบ "คณะราษฎร" ขวางขบวนเสด็จฯ ชี้หมิ่นสถาบัน-ชุมนุมไม่สงบ
15 ต.ค. 2563

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า วันนี้ (14 ต.ค.63)​ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม (รมว.กลาโหม)​ ได้มอบนโยบายให้เจ้าหน้าที่ตำรวจดำเนินการกับผู้ที่ขัดขวางขบวนเสด็จพระราชดำเนิน และผู้ที่กระทำอื่นใดในลักษณะที่เป็นการหมิ่นสถาบันฯ โดยจะต้องถูกดำเนินการตามกฎหมายอย่างเฉียบขาดโดยไม่ละเว้น
ทั้งนี้ ถือว่าการชุมนุมที่เกิดขึ้นในวันที่ 14 ตุลาคมนี้ เป็นการชุมนุมโดยไม่สงบ เป็นบ่อนทำลายการบริหารราชการแผ่นดิน และความสงบสุขของประชาชน
นอกจากนี้ นายอนุชา เปิดเผยว่า พล.อ. ประยุทธ์ ได้แสดงความห่วงใยผู้ที่เข้าร่วมชุมนุมในวันนี้โดยเฉพาะเยาวชนและนักศึกษา จึงขอให้พ่อแม่ ผู้ปกครองได้เรียกลูกหลานกลับบ้าน เพื่อความปลอดภัยและหลีกเลี่ยงจากอันตรายที่อาจจะเกิดขึ้นได้จากสถานการณ์ที่เป็นอยู่ในขณะนี้